31989L0002
L 005/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 15 декември 1988 година
за изменение на Директива 66/402/ЕИО на Съвета относно търговията със семена от зърнени култури
(89/2/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (1), последно изменена с Директива 88/506/ЕИО на Комисията (2), и по-специално член 2, параграф 1б от нея,
като има предвид, че Директива 88/380/ЕИО на Съвета (3) предвижда хибридите на ръжта да се включат в приложното поле на Директива 66/402/ЕИО и дава право на Комисията да приеме необходимите изменения на дефинициите в член 2, параграф 1 от тази директива; като има предвид, че Директива 88/380/ЕИО дава право също така на Комисията да направи изменения в приложенията към Директива 66/402/ЕИО, с цел да се установят условията, на които да отговарят културите и семената на хибридите на ръжта;
като има предвид, че поради нарасналото значение в Общността на видовете хибриди на ръжта трябва незабавно да се приемат изменения в дефинициите;
като има предвид, че измененията на приложенията зависят от резултатите от временен експеримент, организиран в съответствие с член 13а от Директива 66/402/ЕИО и все още не могат за бъдат направени;
като има предвид, че мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩАТА ДИРЕКТИВА:
Член 1
Директива 66/402/ЕИО се изменя, както следва:
1.
В член 2, параграф 1, буква В а), във въведението, думите „на ръжта“ се вмъкват след думите „на ориза“.
2.
В член 2, параграф 1, буква Д, във въведението, думите „просо, ръж, различни от съответните им хибриди, сорго,“ се заменят с думите „просо, различно от съответните му хибриди, ръж, сорго“.
Член 2
Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива най-късно до 1 юли 1990 г.
Те незабавно информират Комисията за това.
Член 3
Адресати на настоящата директива са държавите-членки.
Съставено в Брюксел на 15 декември 1988 година.